Greek Legal Document

Category: 342

Content:
15. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Κ. 4131/98 της 8/24 Ιουν. 1982  (ΦΕΚ Β΄ 424) Εφαρμογή των διατάξεων της παρ. 1 του άρθρ. 32 του Νόμ. 1249/1982, που προβλέπουν τις υποχρεώσεις των συμβολαιογράφων κατά τη σύνταξη συμβολαίων μεταβίβασης ακινήτων ή δημιουργίας εμπραγμάτων δικαιωμάτων. Οι διατάξεις της άνω αποφάσεως αναστάλθηκαν μέχρι 30 Αυγ. 1982 από την Κ. 5164/26 ΠΟΛ. 138/7-8 Ιουλ. 1982 (ΦΕΚ Β΄ 470) απόφ. Υπ. Οικονομικών. Έχοντας υπόψη: 1.Τις διατάξεις της παρ. 1 του άρθρ. 32 του Νόμ. 1249/1982 «Διαρρυθμίσεις στην άμεση και έμμεση φορολογία, μισθολογικά θέματα και άλλες διατάξεις», αποφασίζουμε: Ορίζουμε: 1.Οι συμβολαιογράφοι, κατά την κατάρτιση συμβολαιογραφικού εγγράφου με το οποίο μεταβιβάζεται με αντάλλαγμα ή με χαριστική αιτία η  Σελ. 334,02(θ) Τεύχος 1449 Σελ. 70 κυριότητα ακινήτου ή δημιουργούνται εμπράγματα δικαιώματα σ’ αυτό, υποχρεούνται να επισυνάψουν στο συμβόλαιο πιστοποιητικό του αρμόδιου Οικονομικού Εφόρου στο οποίο να βεβαιώνεται ότι αυτός που μεταβιβάζει το ακίνητο ή δημιουργεί το εμπράγματο δικαίωμα υπέβαλε δήλωση για την ακίνητη περιουσία του που βρίσκεται στην Ελλάδα κατά την 1η Ιανουαρίου του έτους που γίνεται η μεταβίβαση του ακινήτου και ότι κατέβαλε ολόκληρο το ποσό του φόρου, το οποίο αναλογεί επιμεριστικά στην αξία του ακινήτου που μεταβιβάζεται ή ότι δεν οφείλει φόρο. Αν πριν τη λήξη της προθεσμίας υποβολής της δήλωσης, που προβλέπεται από το άρθρ. 25 του Νόμ.1249/1982, πρόκειται να μεταβιβασθεί ακίνητο ή να συσταθεί εμπράγματο δικαίωμα σ’ αυτό, ο υπόχρεος, για να πάρει από τον αρμόδιο Οικονομικό Έφορο το οικείο πιστοποιητικό, πρέπει να υποβάλει μερική δήλωση, με την οποία να δηλώνει το ακίνητο αυτό και να καταβάλει ολόκληρο το φόρο, που υπολογίζεται με τον ανώτερο συντελεστή που ισχύει. Ο φόρος αυτός συμψηφίζεται στο φόρο που θα προκύψει με την υποβολή της τελικής δήλωσης και το ποσό αυτού που καταβλήθηκε τυχόν επιπλέον επιστρέφεται. 2.Σε περίπτωση που αυτός που μεταβιβάζει το ακίνητο ή δημιουργεί εμπράγματα δικαιώματα σ’ αυτό, δεν έχει από το νόμο υποχρέωση να υποβάλλει δήλωση φόρου ακίνητης περιουσίας, μπορεί, αντί του πιστοποιητικού του αρμόδιου Οικονομικού Εφόρου, να καταθέσει στο συμβολαιογράφο υπεύθυνη δήλωση του Ν.Δ. 105/1969 «περί ατομικής ευθύνης του δηλούντος ή βεβαιούντος». 27.Η.γ.14-15 Φορολογία Ακίνητης Περιουσίας Η δήλωση αυτή πρέπει να μνημονεύεται στο συμβόλαιο και να περιέχει τα ακόλουθα στοιχεία: α)Τον Οικονομικό Έφορο που είναι αρμόδιος για τη φορολογία της ακίνητης περιουσίας αυτού που κάνει τη δήλωση ή τον Οικονομικό Έφορο της μόνιμης κατοικίας του. β)τα ακίνητα που ανήκουν σ’ αυτόν που κάνει τη δήλωση, με συνοπτική περιγραφή τους (δηλ. είδος ακινήτου, τοποθεσία, επιφάνεια). Ειδικότερα, αν το ακίνητο που θα μεταβιβασθεί ή στο οποίο θα συσταθούν εμπράγματα δικαιώματα ανήκει στο σύζυγο ή στα ανήλικα άγαμα τέκνα ή είναι προικώο, η υπεύθυνη δήλωση υποβάλλεται από το σύζυγο. Αν όμως το ακίνητο ανήκει στα ανήλικα άγαμα τέκνα και δεν υπάρχει πατέρας, η υπεύθυνη δήλωση υποβάλλεται από τη μητέρα. Επίσης, η υπεύθυνη δήλωση υποβάλλεται από τη σύζυγο, αν το ακίνητο ανήκει στην εξώπροικη περιουσία της, γ)βεβαίωση αυτού που κάνει δήλωση ότι δεν υποχρεούται σε υποβολή δήλωσης φόρου ακίνητης περιουσίας και δ)την ημερομηνία υποβολής της δήλωσης και την υπογραφή αυτού που την καταθέτει. Το γνήσιο της υπογραφής θεωρείται από το συμβολαιογράφο ατελώς. Αν ο εργολάβος, σύμφωνα με τη διάταξη του τρίτου εδαφίου της περιπτ. ζ΄ της παρ. 1 του άρθρ. 21 του Νόμ. 1249/1982, υποσχέθηκε με συμβολαιογραφικό προσύμφωνο τη μεταβίβαση διαμερίσματος σε τρίτο πρόσωπο, η υπεύθυνη δήλωση υποβάλλεται από τον αγοραστή που αναφέρεται στο προσύμφωνο και από τον εργολάβο. 3.Για την κατάρτιση οριστικού συμβολαίου με αυτοσύμβαση, σε εκτέλεση προσυμφώνου, που είχε συνταχθεί πριν από την 5.4.1982, ημερομηνία δημοσίευσης του Νόμ. 1249/1982 και δεν περιείχε εξουσιοδότηση στον αγοραστή να υποβάλλει δήλωση φόρου ακίνητης περιουσίας, αρκεί η προσκόμιση στο συμβολαιογράφο κυρωμένου αντιγράφου του προσυμφώνου. Αν η μεταβίβαση του ακινήτου ή η σύσταση εμπράγματων δικαιωμάτων σ’ αυτό γίνεται με βάση πληρεξούσιο έγγραφο προγενέστερο της 5.4.1982, ημερομηνίας δημοσίευσης του Νόμ. 1249/1982, που δεν περιέχει εξουσιοδότηση στον αγοραστή να υποβάλει δήλωση φόρου ακίνητης περιουσίας, για την κατάρτιση του συμβολαίου απαιτείται στην υπεύθυνη δήλωση να αναγραφεί η εντολή που περιέχεται στο πληρεξούσιο έγγραφο. 4.Αυτός που αποδέχεται αγοραπωλησία ακινήτου, μετά από τελεσίδικη δικαστική απόφαση, με την οποία καταδικάστηκε κάποιος σε δήλωση βούλησης, πρέπει, πριν από την αποδοχή, να υποβάλει στον Οικονομικό Έφορο που είναι αρμόδιος για τη  φορολογία της ακίνητης περιουσίας του υποχρέου σε δήλωση και αν τον αγνοεί, στον Οικονομικό Έφορο της κατοικίας του, η οποία αναγράφεται στην αγωγή του, κυρωμένο αντίγραφο της καταδικαστικής απόφασης και τη βεβαίωση που θα του χορηγήσει ο Οικονομικός Έφορος γι’ αυτή του την ενέργεια, να την προσκομίσει στο συμβολαιογράφο, ο οποίος θα την επισυνάψει στην πράξη αποδοχής που θα καταρτίσει. Τα πιο πάνω εφαρμόζονται ανάλογα και στην περίπτωση που καταρτίζεται περίληψη έκθεσης πλειστηριασμού, όπου ο υπερθεματιστής υποβάλλει κυρωμένο αντίγραφο της κατακυρωτικής έκθεσης στον Οικονομικό Έφορο που είναι αρμόδιος για τη φορολογία της ακίνητης περιουσίας του υποχρέου σε δήλωση. Αν, στις ανωτέρω περιπτώσεις, ο υπόχρεος σε δήλωση είναι άγνωστης διαμονής, τα αντίγραφα της κατακυρωτικής έκθεσης ή της καταδικαστικής απόφασης, κατά περίπτωση, υποβάλλονται απευθείας στο Μηχανογραφικό Κέντρο του Υπουργείου των Οικονομικών (ΜΗ.Κ.Υ.Ο.). «5.Οι συμβολαιογράφοι είναι υποχρεωμένοι, μέσα στο πρώτο πενθήμερο κάθε μήνα να στέλνουν τις υπεύθυνες δηλώσεις, που τους υποβλήθηκαν κατά τον αμέσως προηγούμενο μήνα στον Οικον. Έφορο που είναι αρμόδιος για τη φορολογία της ακίνητης περιουσίας εκείνου που κάνει την υπεύθυνη δήλωση. Οι δηλώσεις θα στέλνονται ταχυδρομικώς και θα συνοδεύονται από διπλότυπη ενυπόγραφη κατάσταση, στην οποία θα γράφεται ο συνολικός αριθμός των δηλώσεων που στέλνονται. Το ένα αντίτυπο της κατάστασης αυτής, αφού θεωρηθεί από τον Οικον. Έφορο, θα επιστρέφεται στο συμβολαιογράφο που την έστειλε». Η παρ. 5 αντικαταστάθηκε ως άνω από την 2200/6/24 Μαρτ.-2 Απρ. 1987 (ΦΕΚ Β΄ 159) απόφ. Υπ. Οικονομικών. Σύμφωνα δε με την παρ. 2 άνω αποφάσεως, «Το ΜΗ.Κ.Υ.Ο. τις δηλώσεις που του έχουν υποβληθεί μέχρι την έναρξη εφαρμογής της απόφασης αυτής, θα αποστείλει στους Οικονομικούς Εφόρους, που είναι αρμόδιοι για τη φορολογία ακίνητης περιουσίας εκείνου που έκανε την υπεύθυνη δήλωση». (Αντί για τη σελ. 334,09(β) Σελ. 334,09(γ) Τεύχος 1449 Σελ. 71 Φορολογία Ακίνητης Περιουσίας 27.Η.γ.15 6.Όλα όσα αναφέρονται ανωτέρω εφαρμόζονται ανάλογα και στις περιπτώσεις που το μεταβιβαστικό συμβόλαιο συντάσσεται στην αλλοδαπή ενώπιον της ελληνικής προξενικής Αρχής. Η απόφαση αυτή, που η ισχύς της αρχίζει από της 1ης Ιουλ. 1982, να δημοσιευθεί στην Εφημερίδα της Κυβερνήσεως.